บาทเปิด 30.02/03 บาทต่อดอลลาร์ แนวโน้มยังแข็งค่า
เงินบาทเปิดตลาด 30.02/03 บาทต่อดอลลาร์ แนวโน้มยังแข็งค่า มองกรอบ 29.95-30.10บาทต่อดอลลาร์
30 ธ.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.02/03 บาท/ดอลลาร์ จากเย็นวานที่ระดับ 30.04 บาท/ดอลลาร์
วันนี้เงินบาทยังมีทิศทางแข็งค่า จากดอลลาร์สหรัฐที่อ่อนค่าต่อหลังจากวุฒิสภาสหรัฐยังมีปัญหาที่ไม่สามารถตกลงกันได้เรื่องเช็คเงินสดสำหรับช่วยเหลือประชาชนจากผลกระทบโควิด โดยผู้นำเสียงข้างมากในวุฒิสภาสหรัฐได้ตัดสินใจเลื่อนการพิจารณาประเด็นดังกล่าวออกไก่อน
ส่วนปัจจัยในประเทศยังต้องติดตามสถานการณ์การแพร่ระบาดของไวรัสโควิดอย่างต่อเนื่อง
"ดอลลาร์อ่อนค่า เพราะตอนนี้วุฒิสภาสหรัฐยังตกลงกันไม่ได้เรื่องเช็คเงินสดที่จะช่วยเหลือประชาชนจากผลกระทบโควิดที่จะเพิ่มขึ้นมาเป็น 2,000 ดอลลาร์ จากเดิม 600 ดอลลาร์" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 29.95 - 30.10 บาท/ดอลลาร์